Gautrain-staking vinnig beëindigŉ Staking deur Gautrain-busbestuurders het Vrydag slegs ŉ paar uur lank geduur. “Alle busse is weer terug op die pad,” het Errol Braithwaite, woordvoerder van die Gautrain-bedryfsmaatskappy Bombela, gesê. Sommige van die werkers het Vrydagoggend te midde van loononderhandelings met ŉ onbeskermde staking begin. Rea Vaya-busbestuurders het vandeesweek tydens ŉ staking pendelaars vier dae lank gestrand gehou in en om Johannesburg. Dié staking het Donderdag tot ŉ einde gekom. MyCiTi-busroetes is ook vandeesweek ontwrig nadat ŉ paar busbestuurders van die TPI-voertuigbedryfsmaatskappy het twee dae lank gestaak voordat dié staking ook Donderdag beëindig is. -SAPA